PATVIRTINTA

Jonavos rajono savivaldybės administracijos

direktoriaus 2021 m. vasario 15 d.

įsakymu Nr.13 B-206

PATVIRTINTA

Jonavos r. Užusalių mokyklos-daugiafunkcio

centro direktoriaus 2021 m. vasario 23 d..

įsakymu Nr. V - 7

**JONAVOS R. UŽUSALIŲ MOKYKLOS-DAUGIAFUNKCIO CENTRO 2021-2023 METŲ STRATEGINIS PLANAS**

|  |  |
| --- | --- |
| i SKYRIUS Bendrosios nuostatos | 2 |
| ii SKYRIUS Mokyklos pristatymas | 2 |
| iii SKYRIUS Situacijos analizė | 3 |
| iv SKYRIUS Mokyklos veiklos strategija 2021-2023 metams | 8 |
| V SKYRIUS STRATEGIJOS REALIZAVIMO PRIEMONIŲ PLANAS | 11 |
| VI SKYRIUS STRATEGINIO PLANO ĮGYVENDINIMO PRIEŽIŪRA IR ATSAKOMYBĖ | 13 |

**I SKYRIUS**

**BENDROSIOS NUOSTATOS**

Jonavos r. Užusalių mokyklos-daugiafunkcio centro (toliau – mokyklos) 2021-2023 m. strateginis planas pristato mokyklos situacijos analizę, išorinę ir vidinę aplinką, mokyklos veiklos strategiją 2021-2023 metams (viziją, misiją, filosofiją, vertybes, prioritetą, tikslą ir laukiamus rezultatus), numato strategijos realizavimo priemonių planą, strateginio plano įgyvendinimo priežiūrą ir atsakomybę.

Strateginio plano tikslas – gerinti mokymo(si) kokybę, siekti mokymosi pažangos, telkti mokyklos ir vietos bendruomenę, siekiant glaudaus bendradarbiavimo, sprendžiant aktualius ugdymo, finansinius ir kitus klausimus, įgyvendinti numatytą strateginį tikslą 2021-2023 m.

Rengiant mokyklos 2021-2023 metų strateginį planą, atsižvelgiama į mokyklos specifiką, socialinę situaciją, veiklos įsivertinimo išvadas. Mokyklos strategijos rengime dalyvavo mokytojai, mokiniai, mokinių tėvai, mokyklos administracija. Mokyklos strateginio plano projektą rengė darbo grupė, sudaryta 2020 m. gruodžio 4 d. įsakymu Nr. V – 103 . Rengiant mokyklos strateginį planą buvo laikomasi viešumo, atvirumo, bendravimo, bendradarbiavimo principų.

**II SKYRIUS**

**MOKYKLOS PRISTATYMAS**

Mokykla įsteigta 1867 m., o 1887 m. ją perima savo žinion liaudies švietimo ministerija ir ji pavadinama liaudies švietimo ministerijos 2 – jų klasių mokykla. Apie 1893 – 1895 m. mokykloje buvo įsteigta stalių klasė. 1909 m. pastačius Užusaliuose naują mokyklos pastatą, pradėjo veikti 4 – ių klasių pradinė mokykla. Kelis kartus keitus LTSR teritorinį suskirstymą, mokykla priklausė skirtingiems rajonams ir keitė pavadinimus. Nuo 1945 m. iki 1993 m. mokykla vadinosi pradinė, septynmetė, aštuonmetė, vidurinė, nepilna vidurinė, devynmetė. 1993 m. mokykla gavo pagrindinės mokyklos statusą.

2012 m. mokykloje atidaryta pirma ikimokyklinio ugdymo grupė, ją lanko 20 vaikų. 2014 m. atidaryta antra grupė, o nuo 2018 m. mokykloje atidarėme trečią ikimokyklinio ugdymo grupę. Ikimokyklinio ugdymo paslaugą teikėme 55-iems, 2 – 5 m. amžiaus vaikams.

2019 m. balandžio 30 d. Jonavos rajono savivaldybės tarybos sprendimu Nr. 1TS- 82 mokykla pertvarkoma į mokyklą-daugiafunkcį centrą, prijungiant Užusalių kultūros centrą. Išsiplečia mokyklos veiklos sritys: neformalusis vaikų ir suaugusiųjų švietimas, meninė, sportinė, vaikų ir suaugusiųjų veikla. Mokykloje vykdomas ikimokyklinis, priešmokyklinis, pradinis ir pagrindinis ugdymas, neformalusis švietimas, teikiama pagalba specialiųjų poreikių turintiems mokiniams. Aktyvi projektinė, socialinė, prevencinė, pažintinė, sportinė veikla. Mokyklos mokiniai dalyvauja įvairiuose rajono, respublikos konkursuose, olimpiadose. Vyksta karjeros planavimas. Mokiniai orientuojami sveikai gyvensenai, dorai, dvasingai veiklai, aktyviai pilietinei pozicijai, tautinei savivokai. Neformalusis švietimas planuojamas stebint ir tiriant mokinių poreikius, skatinant kultūrinę, sportinę, meninę saviraišką.

Svarbiausia mokyklos veikla, įvykiai, naujienos publikuojamos internetinėje svetainėje <http://www.uzusaliai.jonava.lm.lt>, mokyklos paskyroje [www.facebook.com](http://www.facebook.com)

**III SKYRIUS**

**SITUACIJOS ANALIZĖ**

**1. Socialinis kontekstas**

2018-2020 m. duomenimis Užusalių seniūnijoje gyvenamąją vietą buvo deklaravę gyventojų.

|  |  |  |  |
| --- | --- | --- | --- |
| Metai | Gyventojai | Vaikų iki 7 m. | Mokinių nuo 7 m. iki 16 m. |
| 2018 m. | 2499 | 126 | 221 |
| 2019 m. | 2492 | 113 | 224 |
| 2020 m. | 2469 | 99 | 234 |

2018-2020 m. mokykloje buvo ugdoma vaikų ir mokinių.

|  |  |  |  |
| --- | --- | --- | --- |
| **Klasės/grupės** | **2018-09-01****(mok. sk.)** | **2019-09-01****(mok. sk.)** | **2020-09-01****(mok. sk.)** |
| **Ikimokyklinio ugdymo grupės** | 45(3 grupės) | 34(3 grupės) | 46 |
| **Priešmokyklinio ugdymo grupė** | 10(PUG) | 13(PUG) | 9(PUG) |
| **1-4 kl.** | 47(4 klasių komplektai) | 49(4 klasių komplektai) | 51(4 klasių komplektai) |
| **5-8 kl.** | 40(4 klasių komplektai) | 41 (4 klasių komplektai) | 40(4 klasių komplektai) |
| **9-10 kl.**  | 6(1 klasės komplektas 10 kl.) | nuo 2019-09-01 9-10 kl. komplektų nėra | 11(1 klasės komplektas 9 kl.) |
| **Iš viso** | **148** | **137** | **157** |

Mokykloje buvo ugdomi specialiųjų poreikių turintys mokiniai 2018 m. 46 (31 proc.), 2019 m. 48 ( 35 proc.), 2020 m. 46 (34,5 proc.). Nemokamą maitinimą mokyklos valgykloje gaudavo 2018 m. 28 mokinių (18,9 proc.), 2019 m. 30 mokinių ( 22 proc.) 2020 m. 28 mokiniai (20,4 proc.). Mokykliniu autobusu pavežami 2018 m. 57 mokiniai (38,5 proc.), 2019 m. 46 mokiniai ( 33,6 proc.) 2020 m. 46 mokiniai (33,6 proc.) mokiniai pavežami iš Būdų, Paskutiškių, Veseluvkos, Didžiojo Raisto, Kalnėnų, Išorų, Svilonių kaimų. Atskirtį patiriančiose šeimose augančių vaikų skaičius 2018 m. 15 vaikų (15,45 proc.), 2019 m. 10 vaikų (6,8 proc.), 2020 m. 10 vaikų (10,1 proc.). Gyvena su globėjais 6 vaikai iš 4 šeimų. Yra šeimų, kurios nesugeba nepajėgia suformuoti savo vaikams tvirtų vertybinių nuostatų, socialinių įgūdžių, atsparumo žalingiems įgūdžiams. Yra vaikų paliktų senelių globai, nes tėvai dirba užsienyje.

Mokykla stengėsi išnaudoti visas galimybes socialinei aplinkai gerinti ir nuolat bendravo ir bendradarbiavo su Užusalių seniūnija, Užusalių vaikų dienos centru, Jonavos rajono viešosios bibliotekos Užusalių filialu, Jonavos pedagogine psichologine tarnyba, Jonavos rajono savivaldybės administracijos vaiko teisių apsaugos skyriumi, Jonavos rajono policijos komisariato prevencijos poskyriu, Jonavos visuomenės sveikatos biuru.

**2. Specialistai**

2018-2020 m. mokykloje dirbo 5 ikimokyklinio ugdymo auklėtojai, 2 išsilavinimas aukštasis, 2 – aukštasis koleginis, 1 – ne pedagogas; 1 priešmokyklinio ugdymo pedagogas. Iš 16 mokytojų dirbo mokytojai metodininkai – 31,25 proc. (5), vyresnieji mokytojai – 56,25 proc. (9), mokytojai - 12,5 proc. (2). Iš jų 93,75 proc. (15) mokytojų išsilavinimas aukštasis. Mokyklos direktorius ( I etatas) ir direktoriaus pavaduotojas ugdymui (nuo 2020-04-01 0,5 etato), suteikta III kvalifikacinė kategorija. Pagalbos vaikui specialistai: 1 vyresnysis logopedas (0,5 etato) ir vyresnysis specialusis pedagogas (0,5 et.), 1 logopedas metodininkas (0,5 et.), psichologas (0,5 et.), vyresnysis socialinis pedagogas (0,5 et.), 2018-2019 m. 2 mokytojai padėjėjai (po 0,5 et.), nuo 2020 m 4 mokytojai padėjėjai (po 0,5 et.), bibliotekininkas (nuo 2020-04-01 0,25 et.). Paslaugas teikia pailgintos dienos grupės auklėtojas (0,75 et.).

**2. Mokinių lankomumas 1-8 kl.**

|  |  |  |  |  |  |
| --- | --- | --- | --- | --- | --- |
| **Praleista pamokų** | **Iš viso** | **Dėl ligos** | **Iš jų tenka vienam mokiniui** | **Nepateisinta** | **Iš jų tenka vienam mokiniui** |
| 2019-2020 m. m. rugsėjis – kovas | 3449 | 2440 | 48,8 | 463 | 9,26 |
| 2019-2020 m. m.kovas – birželis | 812 | 236 | 4,72 | 464 | 9,28 |
| 2018-2019 m. m. | 5742 | 4800 | 53 | 1008 | 11 |
| 2017-2018 m. m.  | 4250 | 2340 | 27 | 996 | 12 |

**3. Mokinių akademiniai pasiekimai**

**1-4 kl.**

|  |  |  |  |  |
| --- | --- | --- | --- | --- |
| **Mokinių pasiekimai** | **Aukštesnysis lygis** |  **Pagrindinis lygis** |  **Patenkinamas lygis** | **Nepatenkinamas lygis** |
| 2019-2020 m. m. | 16 proc. | 46 proc. | 42 proc. | 0 proc. |
| 2018-2019 m. m. | 4,3 proc. | 38,3 proc. | 57,4 proc.  | 0 proc.  |
| 2017-2018 m. m.  | 16 proc. | 39 proc.  | 45 proc. | 0 proc. |

**5-8, 10 kl.** (nuo 2019-09-01 9-10 kl. komplektų nėra)

|  |  |  |  |  |  |
| --- | --- | --- | --- | --- | --- |
| **Mokinių pasiekimai** | **9-10 balai** | **6-10 balai** | **4-10 balai** | **Turi neigiamų įvertinimų** | **Iš jų palikti antrus metus kartoti kurso** |
| 2019-2020 m. m. | 2,5 proc. | 40 proc. | 57,5 proc. | 0 proc. | 0 proc. |
| 2018-2019 m. m. | 2 proc. | 30 proc.  | 60 proc. | 0 proc. | 0 proc. |
| 2017-2018 m. m.  | 0 proc. | 43 proc. | 57 proc.  | 6 proc. | 3 proc. |

**4. Neformalusis vaikų švietimas**

Mokykloje veikia meninės, sportinės, pilietinio ugdymo, informacinių technologijų būreliai. Valandų, skirtų neformaliajam vaikų švietimui ir mokinių lankančių būrelius skaičius, lyginat su praeitais dviem metais sumažėjo 9,4 proc.

|  |  |  |
| --- | --- | --- |
| **Mokslo metai** | **Skirta valandų** | **Lanko mokinių (proc.)** |
| 2017-2018 m. m. | 16 val. | 93,7 proc. |
| 2018-2019 m. m.  | 17 val.  | 92 proc. |
| 2019-2020 m. m.  | 12 val. | 82,6 proc. |

**2018-2019 m. ugdymo rezultatai, diferencijuojant ir individualizuojant ugdymo(si) turinį ir veiklas pagal mokinių galias.** Individuali mokinių ugdymo pažanga pagal susitarimus stebima ir fiksuojama naudojant formą „Augu“. Kiekvienų mokslo metų I pusmečio pabaigoje ir pasibaigus mokslo metams atliekama mokinių pasiekimų lyginamoji analizė ir pateikiama mokytojų tarybos posėdžiuose. NMPP rezultatai aptariami metodinės tarybos posėdžiuose ir vadovaujantis išvadomis aptariamos pasiekimų gerinimo priemonės, kurios taikomos per mokslo metus. Lapkričio ir balandžio mėnesiais organizuojami tėvų klasių susirinkimai, kuriuose aptariami mokinių pasiekimai.

Siekiant išsiaiškinti, kaip pamokose sudaromos mokymosi galimybės pagal mokinių gebėjimus, buvo stebėtos pamokos.Visose stebėtose pamokose naudojami diferencijuoto/ individualizuoto darbo elementai. Dažniausiai dėmesys skiriamas silpniau besimokantiems mokiniams. Apie 50 proc. mokytojų mokiniams skiria diferencijuotas, apie 75 proc. - mokymąsi aktyvinančias užduotis.

Padedant mokiniams mokytis taikomos įvairios pagalbos formos: apklausos duomenimis,

apie 80 proc. mokytojų ir apie 50 proc. 5-10 kl. mokinių dėl taikomų pagalbos priemonių pamokose sutampa. Dauguma mokytojų, kurių pamokos buvo stebėtos, nurodė pagalbos mokiniams mokytis būdus, kurie yra veiksmingi (individuali konsultacija, papildomas paaiškinimas pamokoje, keičiama užduoties forma, darbas poroje ir kt.). Teigiamo emocinio palaikymo metodus taikė 38 proc. mokytojų.

Mokykloje sudaromos sąlygos lankyti neformaliojo vaikų švietimo užsiėmimus, kuriuose

mokiniai gali pagal pomėgius atskleisti savo gebėjimus: kūrybinius, sportinius, informacinių technologijų. Tyrimo duomenimis, būrelius lanko dauguma mokyklos mokinių. Daugiausiai naudos lankydami būrelius įžvelgia 5-6 kl. mokiniai. Daugumai mokinių būreliuose patinka žaisti, sportuoti, vaidinti, t. y. aktyvios veiklos.

2019 m. stebėtos mokytojų pamokos 5 ir 6 kl. tikslu – ugdymo proceso pamokose individualizavimas ir diferencijavimas. Pamokų, kuriose naudojamos diferencijuotos užduotys (tarp jų ir SUP mokiniams), metodika, priemonės, mokinių pasiekimų ir pažangos stebėjimas ir vertinimas taikomas 75 proc. nuo stebėtų pamokų skaičiaus. Taikomi diferencijuoto ir individualizuoto ugdymo elementai: stipresnių mokinių pagalba silpniesiems, papildomas mokytojų paaiškinimas, pritaikytos užduotys, skiriami individualūs namų darbai, tačiau diferencijavimas ir individualizavimas nėra išskirtinis. Mokytojai daugiau dėmesio skiria silpnesniems mokiniams.

Galima teigti, kad mokykloje sudarytos sąlygos mokiniams pasirinkti lankyti būrelius, mokymosi pasiekimams gerinti – ilgalaikės ir trumpalaikės konsultacijos, pamokose taikomi diferencijuoto ir individualizuoto ugdymo elementai silpniau besimokantiems mokiniams. Siekiant pagerinti mokinių pasiekimus, 2019-2020 m. m. atkreiptinas mokytojų dėmesys į gabesniųjų mokinių ugdymą ir sistematiškesnį pagalbos teikimą: žemų pasiekimų prevenciją, intervenciją sprendžiant iškilusias problemas, kompensacines priemones.

**2019-2020 m. ugdymo(si) rezultatai stiprinant mokymosi pagalbos teikimą mokiniams pagal jų galias.** Psichologė 2019 m. rugsėjo mėn. atliko tyrimą 1 ir 5 kl. mokinių adaptacija mokykloje. Tyrimo duomenimis 5 kl. mokiniai gerai adaptavosi dalykinėje sistemoje. 1 kl. mokiniai patyrė sunkumų: laikantis taisyklių, atliekant užduotis pagal nurodymus, iškilo problemų dėl bendravimo tarpusavyje ir su klasėje dirbančiais mokytojais. Buvo nuolat teikiama mokytojo padėjėjo pagalba. Dviems mokiniams pagal Jonavos PPT rekomendacijas, buvo teikiama pagalba socialinio pedagogo, psichologo, individualios konsultacijos mokiniams ir jų tėvams. II-ojo pusmečio pradžioje iki nuotolinio mokymosi 1 klasėje padėtis dėl elgesio ir emocijų valdymo tapo žymiai geresnė, apie 80 proc. mokinių laikėsi sutartų taisyklių, klausė mokytojos nurodymų atliekant užduotis.

Siekiant padėti mokiniams įveikti mokymosi sunkumus, pagal ugdymo planą 1-4 kl. ir 5-8 kl. buvo po 1 pamoką kiekvieną savaitę vedamos ilgalaikės lietuvių kalbos ir matematikos konsultacijos. Trumpalaikės konsultacijos mokiniams nebuvo organizuojamos.

2020 m. gegužės mėn. buvo atlikta 5-8 kl. mokinių apklausa apie nuotolinį mokymąsi. Apklausoje dalyvavo 5-9 kl. mokiniai (39 proc.). Buvo pasidomėta, dėl kokių priežasčių neatliekamos užduotys. Beveik penktadalis atsakiusių mokinių teigė, kad užduotis atlieka visada. 70 proc. atsakiusių mokinių teigė, kad atlikti užduotis nespėja, 37 proc. mokinių atliekant užduotis sunku susikaupti, 25 proc. sunku suprasti ką perskaito. 43 proc. mokinių teigė, kad per daug užduodama namų darbų. Su tyrimo rezultatais buvo supažindinti mokytojai. Buvo ieškoma būdų, kaip padėti mokiniams mokytis. VGK nariai teikė pagalbą dėl techninių trikdžių, dalis mokytojų organizavo individualias savo dalyko konsultacijas. Mokinių darbų atlikimas, atsiskaitymas, dalyvavimas nuotoliniame mokymesi gegužės bei birželio mėn. pagerėjo 1-4 klasėse 25 proc. mokinių, 5-8 kl. – 35 proc. mokinių lyginant su balandžio mėn. Tik 4 mokiniams (4,2 proc.) buvo labai sudėtinga dalyvauti nuotoliniame mokymesi. Mokiniams ir jų tėvams pagalbą dėl naudojimosi skirtomis planšetėmis, dalyvavimo vaizdo pamokose, darbotvarkės vaikui nustatymo ir jos laikymosi namuose teikė pagalbos vaikui specialistai, klasių auklėtojos.

2020 m. balandžio mėn. psichologė atliko 5-8 kl. mokinių socialinės-emocinės savijautos tyrimą mokantis nuotoliniu būdu. Apklausa buvo vykdoma Iqesonline Lietuva programa. Tyrime dalyvavo 87,3 proc. 5-8 kl. mokinių. Daugumai mokinių nuotolinis mokymosi būdas patinka dėl to, kad trumpesnės pamokos (78 proc.), pamokos prasideda vėliau (65 proc.), nereikia eiti į mokyklą (49 proc.). 32 proc. teigė, kad gali planuotis savo darbotvarkę ir 22 proc. – gali susikaupti, nes niekas netrukdo, 22 proc. – geriau išmoko naudotis IKT. Kaip didžiausius trikdžius mokantis nuotoliniu būdu 73 proc. mokinių išskyrė tai, kad per daug užduodama namų darbų, 59 proc. trūksta gyvo bendravimo su draugais, 43 proc. trūksta gyvo bendravimo su mokytojais, 35 proc. neaiškiai suformuluotos užduotys, 27 proc. sudėtinga mokytis savarankiškai. Dauguma mokinių nurodė jaučiantys teigiamas emocijas: ramybę 52 proc., džiaugsmą 32 proc., pasitikėjimą savimi 27 proc. Iš neigiamų emocijų 30 proc. jaučia nerimą, 27 proc. nepasitiki savimi, 81 proc. mokinių nurodė, kad jiems padeda įveikti sunkumus draugai, 41 proc. tėvai ir 38 proc. mokytojai. 81 proc. mokinių teigė, kad nepatyrė patyčių ir 8 proc. teigė patyrę patyčias. Daugiau kaip pusė mokinių nuotolinio mokymosi būdu pageidauja renginių, akcijų, žaidimų ir apie 46 proc. – pokalbių su mokytojais. Išvada, kad nuotolinio mokymo metu būtini popamokiniai renginiai, akcijos, kiti užsiėmimai su mokiniais, pokalbiai su mokytojais, mokytojų pagalba ir palaikymas, būtina optimizuoti mokymosi krūvius, nes mokiniams stinga skaitymo, darbo su IKT, savarankiško darbo įgūdžių. Šiuos įgūdžius būtina lavinti dirbant įprastu būdu.

2018-2020 m. buvo pakeistas metodinės veiklos modelis. Sukurtos tikslinės metodinės grupės, kurių esmė yra lyderių auginimas, tarpusavio pagalba, kolegialus mokymasis, grįžtamasis ryšys, praktinė veikla pamokose/pažintinėse veiklose, atsakomybė už savo veiklą. 100 proc. metodinių grupių narių įsitraukė į metodinę veiklą, kuri, turėjo įtakos mokinių bendriesiems gebėjimams. Vykdant prevencinę veiklą mokinio, klasės, mokyklos lygmenyje, 87 proc. 5-8 kl. mokinių savijauta yra pozityvi, 72 proc. mokinių pagerėjo tarpusavio santykiai.

Ikimokyklinio ugdymo veiklos buvo planuotos siekiant kokybiško į vaiką orientuoto ugdymo. Taikyti tikslingi, kūrybiški, aktyvieji ugdymo metodai. Nuosekliai aptariami vaikų pasiekimai ir pažanga, kreipiamas dėmesys į asmeninę pažangą įvairių gabumų ir poreikių vaikams, ko pasekoje pagerėjo ugdymosi motyvacija, domėjimasis aplinka, kultūra. Grupės aplinka ir ugdymo(si) priemonės orientuotos į aktyvią veiklą, skatinančia vaiko smalsumą tyrinėti, pažinti, judėti, sportuoti. Renginiai buvo organizuojami pagal metų kalendorių. Rengti ir įgyvendinti pilietiškumo, sveikatos tausojimo, etnokultūros renginiai ir šventės. Galime pasidžiaugti, kad apie 90 proc. tėvelių įsijungė į bendras veiklas: projektas „Žalioji palangė“ „Vasario 16 – oji“, „Žiema, žiema, bėk iš kiemo“, „Antrą kartą gimę“, „Rudenėlis atkeliavo“, „Kalėdų miestelis“. Karantino metu, visa veikla ir ugdymas vyko nuotoliniu būdu. Auklėtojos daug bendravo su vaikais ir tėveliais per sukurtą internetinę platformą. Pamokėlės ir vaikų darbai patalpinti bendroje grupių facebook paskyroje. Dirbant karantino sąlygomis ne visas veiklas galima buvo įgyvendinti, tačiau gimė nauja idėja. Mokyklos kieme buvo sukurtas Kalėdų miestelis. Jam įruošti dirbo vaikučiai, auklėtojos ir labai daug prisidėjo tėveliai. Tikimės, kad Kalėdų miestelio idėja taps tradicine.

Didelis dėmesys buvo skirtas ir Kultūros centro veikloms, tikslu stiprinti ir puoselėti Užusalių seniūnijos gyventojų bendruomeninę, kultūrinę, sportinę, edukacinę bei socialinę veiklas. Kultūros centras 2020 metų laikotarpiu įvykdė didžiąją dalį suplanuotų renginių, užsiėmimų bei veiklų. Dėl susiklosčiusios sunkios pandeminės padėties šalyje, nemažai renginių bei veiklų teko atšaukti arba perkelti į nuotolinę erdvę. 2020 metais surengėme 9 kultūrinius renginius, tokius kaip Laisvės gynėjų dienos minėjimo koncertą, Valstybės atkūrimo dienos minėjimą, Lietuvos Nepriklausomybės atkūrimo dienos minėjimą, tradicinę Joninių „Rasų“ šventę, birželio 14-ją, skirtą tremties aukoms atminti, paminėjome Gedulo ir vilties dieną, liepos 6-ją Lietuvos Karaliaus Mindaugo karūnavimo dieną, vyko muzikos ir bardų festivalis „Dainos prie Šešuvos“, glaudžiai bendradarbiaujant su Kauno Kazio Binkio teatru matėme du šio teatro spektaklius – vienas skirtas vaikų auditorijai „Drakonetas“, kitas suaugusiems „Uošvė rojuje“. Bendruomeniškumo puoselėjimas, palaikymas, pagalba vienas kitam buvo pagrindinis 2020 metų tikslas. Šiuo laikotarpiu centras surengė 4 bendruomenines iniciatyvas, tokias kaip knygų namelio pastatymas ir balto suoliuko įrengimas; pavasarinių gėlių – krokų – svogūnėlių sodinimo talka; pagrindinės Užusalių Kalėdų eglutės dekoracijų gamyba ir puošimas. Šiomis surengtomis iniciatyvomis skatinome bendruomeniškesnius tarpusavio santykius tarp gyventojų, mokėme jaunąją kartą puoselėti bei mylėti savo gyvenamąją aplinką. Užusalių seniūnijos gyventojai yra neatsiejami nuo aktyvios fizinės veiklos. Žmonės praleidžia nemažai laiko gryname ore, todėl veiklos ir renginiai susiję su sportu buvo ir yra labai aktualūs. Organizuojant sportinius renginius ar veiklas, tokias kaip šventinis Kovo 11-sios bėgimas, šiaurietiškas ėjimas, tradicinė Užusalių sporto šventė, žūklės čempionatas, padidinome įvairaus amžiaus žmonių grupių bendrą aktyvumą, skatinome aktyvesnį gyvenimo būdą, sveiką gyvenseną, palaikėme gerą emocinę būklę.

2020 metų laikotarpiu net du kartus (nuo kovo 12 d. ir nuo spalio 28 d. sugriežtinus karantino sąlygas), didžiąją dalį veiklų planuotų pavasarį bei rudenį teko perkelti į nuotolinę erdvę. Savo socialiniame tinkle Facebook „Užusalių daugiafunkcis centras“ ir Instagrame platformoje „Užusalių\_DC“ pasidalinta net 9 video montažais, kuriuose raginome savo rankomis pasigaminti įvairių dekoracijų, Šv. Velykų vainiką, pastatomą gėlių puokštę, sūrios tešlos dekoracijas ir t.t. Minėtuose socialiniuose tinkluose taip pat buvo paskelbti ir video sveikinimai įvairiomis progomis – moters dienos proga, Motinos dienos proga, Šv. kalėdų proga. Kultūros centre vyko įvairios sportinės bei intelektinės veiklos, kurias kuruodavo meno vadovai, renginių organizatorius ar savanoriai. Vyko tokios veiklos, kaip aerobikos ir zumbos treniruotės, rinkosi ir repetavo vaikų teatro trupė, improvizacijų klubas suaugusiems, stalo teniso žaidimai vakarais, pilatesas (Jonavos sporto centras), tinklinio žaidimas, krepšinio treniruotės. Vykusios veiklos buvo orientuotos į įvairaus amžiaus žmonių grupių įtraukimą bei fizinio užimtumo didinimą.

2020 metais rengdami veiklas, renginius, edukacijas ar įvairias iniciatyvas glaudžiai bendradarbiavome su VO „Užusalių bendruomenės centru“, VO „Išorų kaimo bendruomene“, Kalnėnų bendruomene „Šešuva“, Jonavos rajono savivaldybės administracijos Užusalių seniūnijos seniūnaičiais, seniūnijos darbuotojai bei seniūnu, savanoriais, aktyviu vietos jaunimu. Kultūros centras-mokykla 2020 metais su VO „Užusalių bendruomenės centru“ parašė du projektus, kuriais buvo siekiama gauti finansavimą numatytiems renginiams – Joninių „Rasos“ šventei bei tradicinei sporto šventei. Finansavimas gautas tik sporto šventei. Projekto suma 2408 eur. 2020 metais Jonavos rajono savivaldybės administracija skyrė 5000 eur. už kuriuos buvo atnaujintas renginiams bei veikloms reikalingas inventorius ir pakeistos didžiosios salės scenos užuolaidos.

Informacijos sklaida apie organizuotus renginius, veiklas ar edukacijas buvo skelbiama internetu, socialiniame tinkle Facebook ir platformoje Instagram. Kiekvieną savaitę informaciją pasiekdavo apie 2500 žmonių (šaltinis Facebook puslapio pasiekiamumas). Taip pat visose Užusalių seniūnijos skelbimo lentose buvo kabinami plakatai su renginio, veiklos ar edukacijos informacija. Nuoroda į Facebook puslapį:

<https://www.facebook.com/uzusaliudaugiafunkciscentras/?view_public_for=550300965444863>

Mokykla glaudžiai bendradarbiavo su Užusalių vaikų dienos centru. Vaikų dienos centrą lanko 20 mokyklos ugdytinių. Dirbama su vaikais, jų tėvais. Teikiamos paslaugos: maitinimas, pamokų ruoša, individualios konsultacijos vaikams ir jų tėvams, vaikų užimtumas vasaros metu, produktų dalinimas iš „Maisto banko“. Kiekvieną vasarą pagal projektą Vaikų vasaros poilsiui ir užimtumui organizuoti, vaikai atostogauja prie jūros, Šventojoje. Vaikams ugdomi socialiniai įgūdžiai, sveikos gyvensenos pradmenys. Stovyklų metu vaikai lankosi muziejuose, pažinimo parkuose, dalyvauja edukacinėse veiklose, pramogauja prie jūros. Laimėtas projektas vyresniųjų klasių mokiniams „Jaunimo įtraukimas į vietos bendruomenės organizavimą“. Pagal šį projektą buvo organizuotos dvi lyderystės stovyklos (dvi pamainos po 20 žmonių). Stovyklų metu vaikams buvo ugdomi lyderystės, bendravimo, bendradarbiavimo, savigynos, išgyvenimo gamtoje įgūdžiai. Pagal projektą „Parama kaimo bendruomenėms ir vietos veiklos grupėms“ buvo įrengta lauko klasė mokyklos teritorijoje. Šis projektas buvo skirtas **mokymosi procesą padaryti įdomesnį ir prasmingesnį.**

|  |
| --- |
| **SSGG ANALIZĖ (stiprybių, silpnybių, galimybių ir grėsmių)** |
| **Stiprybės** | **Silpnybės** |
| 1. Mokytojams sudaromos galimybės tobulinti kvalifikaciją.
2. Veiksmingas kompleksinės pagalbos teikimas specialiųjų poreikių turintiems mokiniams.
3. Nuolat vykdomas veiklos kokybės įsivertinimas, rezultatai panaudojami planavimui ir veiklos tobulinimui.
4. Sutelkta kompetentinga mokytojų, auklėtojų, pagalbos specialistų komanda.
5. Geras mokyklos mikro ir makro klimatas
 | 1. Nepakankamai aktyvus mokinių tėvų dalyvavimas mokyklos gyvenime.
2. Ne visi tėvai prisijungę prie el. dienyno „TAMO“ arba nesistemingai domisi įrašais dienyne.
3. Nepakankamas mokinio individualios pažangos stebėsenos fiksavimo, lūkesčių planavimo ir skatinimo sistemos tobulinimas.
4. Mokymas(is) mokytis kompetencijos ugdymo trūkumas.
5. Mokymas(is) virtualioje aplinkoje- tikslingumas, įvairiapusiškumas.
 |
| **Galimybės** | **Grėsmės** |
| 1. Plėtoti bendradarbiavimo ir partnerystės ryšius su socialiniais partneriais.
2. Stiprinti mokytojų tarpusavio santykius, aptariant pasiruošimą pamokoms, keičiantis mokomąja medžiaga, ugdymo priemonėmis.
3. Tobulinti mokinių mokymosi motyvacijos sistemą(lūkesčių planavimas, pastangų vertinimas, pažangos aptarimas).
4. Ugdymo procesą organizuoti įvairiai būdais: integruotos veiklos, projektai, pa-intinės ekskursijos, edukacinės išvykos.
5. Turtinti mokyklos materialinę bazę 2proc., rėmėjų paramos lėšomis.
 | 1. Žemas mokinių mokimosi motyvacijos lygis, netinkamas elgesys, atsakomybės stoka, įtakoja mokinių pasiekimus.
2. Didėja atskirtis tarp mokinių ( dėl tėvų soc. padėties, soc. įgūdžių, galimybių darbo rinkoje, finansinių).
3. Pastebimas mokyklos ir tėvų bendradarbiavimas nepasiekiantis rezultato.
4. Didėjant darbo krūviui, trūkumas žmogiškųjų resursų ugdymo procesui ir administraciniam darbui užtikrinti.
 |

**IV SKYRIUS**

**MOKYKLOS VEIKLOS STRATEGIJA 2021-2023 METAMS**

**Filosofija.**

Mes tikime, kad asmenybė pati yra aktyvi, planuojanti ir kurianti, atsakanti už savo veiksmus, siekianti augti ir tobulėti (humanistinė pedagoginė filosofija). Visi individai gali realizuoti savo potencialias galimybes, svarbu tik paties asmens motyvai ir aplinkos sąlygos, todėl kuo tinkamesnės ugdymo(si) aplinkos (emocinė, kultūrinė, fizinė, ugdymo būdai) mokykloje, tuo daugiau potencialių savirealizacijos galimybių gali individas turėti.

**Vizija.**

Tai įvairių gebėjimų turintiems mokiniams/vaikams skirta mokykla, kurios pedagogai, nuolat tobulindami profesinę kvalifikaciją, padeda ugdytiniams įgyti atsakingumo, mokėjimo mokytis, kūrybingumo, socialinių-emocinių kompetencijų.

**Misija.**

Tai kokybišką ikimokyklinį, priešmokyklinį, pradinį ir pagrindinį ugdymą teikianti mokykla, kurios visi bendruomenės nariai puoselėja fiziškai ir emociškai saugią aplinką, kur atsižvelgiama į ugdytinių individualius gebėjimus ir poreikius, padedama įgyti mokymosi mokytis, kūrybiškumo, socialinės-emocinės, bendravimo ir bendradarbiavimo kompetencijų.

**Vertybės:**

**Bendravimas ir bendradarbiavimas:** siekiama bendrų tikslų mokantis ir dirbant, konstruktyviai sprendžiant problemas, gerbiama priešinga nuomonė, pažiūros ir įsitikinimai, kolegiškai padedama vieni kitiems, skatinama lyderystė.

**Atsakomybė ir pareigingumas:** sąžiningai atliekamos pareigos, mokomasi pagal savo galias, rūpinamasi savimi ir kitais.

**Kūrybiškumas:** bendruomenės narių saviraiška ir tobulėjimas, kūrybinis mąstymas sprendžiant problemas, mokantis ir dalyvaujant neformaliajame ugdyme.

**Lankstumas:** naujovių priėmimas ir tobulėjimas išlaikant tradicijas.

**Prioritetas** – mokinių/ugdytinių pasiekimų gerinimas.

**Strateginis tikslas. Kokybiško ugdymo užtikrinimas.**

**Strateginės veiklos kryptys**

1. Mokinių/ugdytinių pasiekimų ir pažangos vertinimas ir tobulinimas.

2. Palankios ugdymosi aplinkos kūrimas.

3. Lyderystės ir veikimo komandomis kompetencijų tobulinimas.

4. Mokyklos įvaizdžio stiprinimas, puoselėjant bendruomenėje pagarbą tautos papročiams, kultūrai ir tradicijoms

11

**V SKYRIUS**

**STRATEGIJOS REALIZAVIMO PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| **Strateginė veiklos kryptis** | **Priemonės** | **Terminai** | **Vykdytojai** | **Finansavimo šaltiniai** | **Rezultatas** |
| Mokinių/ugdytinių pasiekimų ir pažangos vertinimas ir tobulinimas. | 1. Šiuolaikiškų asmeninės pažangos stebėjimo priemonių tobulinimas, diegimas ir taikymas.2. Tinkamų mokymo strategijų taikymas, siekiant optimalios asmeninės sėkmės, koreguojant mokymosi spragas ir vadovaujant mokinių/ugdytinių mokymuisi.3. Sistemingas mokinių ir tėvų (globėjų, rūpintojų) informavimas apie mokinių pasiekimus ir pažangą pagal mokyklos mokinių pasiekimų ir pažangos vertinimo tvarkos aprašą.  | Iki 2021 m. rugpjūčiomėn.Nuo 2021 m. rugsėjo -2023 m.2021-2023 m. | Mokyklos vadovai, dalyko mokytojai.Mokytojai, pagalbos vaikui specialistaiKlasių vadovai | Kl. kr., aplinkos lėšos | 1. Mokinių akademiniai rezultatai pagerės iki 2 proc.2. Bent 70 proc. mokinių gebės pagal amžiaus tarpsnius įsivertinti savo pažangą, formuluoti ugdymosi tikslus.3. 100 proc. mokinių bus teikiama pagalba koreguojant mokymosi spragas. 4. Pokalbiai (individualūs, grupiniai) mokinių ugdymo, pasiekimų vertinimo, pagalbos teikimo, programų įsisavinimo bei kitais klausimais, atsižvelgiant į klasių vadovų, pagalbos mokiniui specialistų rekomendacijas (ne mažiau kaip 2 kartus per metus).5. Mokinių tėvams (globėjams, rūpintojams) organizuojami mokymai (1 kartą per metus). |
| Palankios ugdymosi aplinkos kūrimas. | 1. Įgalinančios fizinės aplinkos užtikrinimas:1.1. šiuolaikinių ugdymo priemonių įsigijimas;1.2. tikslingas įvairių, šiuolaikiškų ugdymo(si) priemonių panaudojimas pagal dalyko turinį, poreikius ir mokinių/ugdytinių amžių;1.3. mokymosi be sienų taikymas.2. Socialinės emocinės aplinkos puoselėjimas:2.1. prevencinių programų kiekvienam mokiniui/ugdytiniui įgyvendinimas: „Laikas kartu“ PUG, 1-4 kl., „Paauglystės kryžkelės“ 5-10 kl., „Zipio draugai“ ikimokyklinis ugdymas;2.2. prasmingų veiklų (projektų, akcijų, švenčių, edukacinių veiklų ir kt.), skatinančių pozityvų elgesį, organizavimas mokyklos bendruomenei;2.3. partnerystės ir bendradarbiavimo ryšių su socialiniais partneriais plėtojimas. | 2021-2023 m. | Mokyklos vadovai, mokytojaiklasių vadovaiVGK nariai | Kl. kr., aplinkoslėšos, 2 proc., rėmėjų lėšos   | 1. 10 proc. mokinių geresni IKT gebėjimai naudojantis priemonėmis, programomis, ieškant informacijos, ją sisteminant, apibendrinant.2. Bent 75 proc. mokinių geba dirbti grupėse bendradarbiaujant, atliekant tyrimus, projektus.3. Bent 75 proc. mokinių ugdymo turinys yra patrauklus mokytis.4. Bent 85 proc. mokinių/ugdytinių jaučiasi mokykloje saugūs, prisideda prie saugaus ir prasmingo aplinkos mokykloje kūrimo. 5. Ne mažiau 85 proc. mokinių ir jų tėvų(globėjų, rūpintojų) mokyklos vertinimas yra teigiamas.6. Apie 15 proc. mokinių dienos centre nuolat teikiama pagalba atliekant namų darbus, ugdant emocinius socialinius įgūdžius, apie 30 proc. mokinių turi galimybę vasaros atostogų metu dalyvauti prasmingose veiklose. |
| Lyderystės ir veikimo komandomis kompetencijų tobulinimas. | 1. Sistemingas pedagogų kvalifikacijos ir kompetencijų mokinių/ugdytinių pasiekimų vertinimo, šiuolaikinio ugdymo priemonių naudojimo, mokymo be sienų taikymo, socialinių emocinių kompetencijų klausimais, dalijimasis informacija bei pedagoginėmis patirtimis tobulinimas. 2. Periodiškos ir konstruktyvios mokytojų ir mokyklos vadovų diskusijos apie mokinių mokymosi sėkmes ir problemas, pagalba vieni kitiems.3. Pedagogų profesinio įsivertinimo, refleksijos ir tobulėjimo sistemos kūrimas ir jos taikymas. | 2021-2023 m.  | Mokyklos vadovai, mokytojai, pagalbos vaikui specialistai | Kl. kr., aplinkos lėšos | 1. Bent 75 proc. pedagogų įgytas žinias taiko praktiškai ir dalinasi pedagoginėmis patirtimis.2. Bent 75 proc. pedagogų rodo iniciatyvą, prisiima atsakomybę už iniciatyvas, sprendimus ir jų įgyvendinimą. |
| Mokyklos įvaizdžio stiprinimas, puoselėjant bendruomenėje pagarbą tautos papročiams, kultūrai ir tradicijoms.  | 1.Renginių organizavimas ir vykdymas, skatinant pasididžiavimą mokykla, bei stiprinant visuomenės informavimo kultūrą, pristatant veiklą ir pasiekimus internetinėje svetainėje, socialiniuose tinkluose. | Per visus 2021-2023 m. | Mokyklos administracija, mokytojai, kultūros darbuotojai, socialiniai partneriai. | Aplinkoslėšos, 2 proc., rėmėjų lėšos  | 1. Bent 3 renginiai per metus, 90 proc. bendruomenės narių dalyvauja bendruomenės veiklose, renginiuose, šventėse, puoselėjamos tradicijos, palaikomi ryšiai su socialiniais partneriais, įtvirtinamos pilietinės nuostatos, gerėja bendravimo ir bendradarbiavimo įgūdžiai.2. 80 proc .bendruomenės narių pozityviai vertina mokyklos veiklą. 3.Sudarytos sąlygos mokyklos atvirumui didinti ir veiklai reprezentuoti. |

13

**VI SKYRIUS**

**STRATEGINIO PLANO ĮGYVENDINIMO PRIEŽIŪRA IR ATSAKOMYBĖ**

Jonavos r. Užusalių mokyklos-daugiafunkcio centro 2021-2023 m. strateginio plano įgyvendinimą prižiūri mokyklos taryba, kuri stebi strateginio plano įgyvendinimo terminus. Kiekvienų kalendorinių metų pabaigoje atliekama strateginio plano įgyvendinimo analizė. Mokyklos tarybos atstovai dalyvauja rengiant metinius veiklos planus, teikia pasiūlymus dėl strateginio plano pakoregavimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_